CELEX: 32017R0765
Language: fi
Date: 2017-05-02 00:00:00
Title: Komission täytäntöönpanoasetus (EU) 2017/765, annettu 2 päivänä toukokuuta 2017, erään aitojen perinteisten tuotteiden rekisteriin kirjatun nimityksen eritelmän muun kuin vähäisen muutoksen hyväksymisestä (Ovčí salašnícky údený syr (APT))

3.5.2017   
            
            
               FI
            
            
               Euroopan unionin virallinen lehti
            
            
               L 114/23
            
         KOMISSION TÄYTÄNTÖÖNPANOASETUS (EU) 2017/765,
   annettu 2 päivänä toukokuuta 2017,
   erään aitojen perinteisten tuotteiden rekisteriin kirjatun nimityksen eritelmän muun kuin vähäisen muutoksen hyväksymisestä (Ovčí salašnícky údený syr (APT))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Slovakian esittämän pyynnön, joka koski komission asetuksen (EU) N:o 930/2010 (2) nojalla rekisteröidyn aidon perinteisen tuotteen ”Ovčí salašnícky údený syr” eritelmän muutoksen hyväksymistä.
            
         
               (2)
            
            
               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan b alakohdan mukaisesti Euroopan unionin virallisessa lehdessä
                   (3).
            
         
               (3)
            
            
               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Ovčí salašnícky údený syr” (APT) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä toukokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 14.12.2012, s. 1.
   
      (2)  Komission asetus (EU) N:o 930/2010, annettu 18 päivänä lokakuuta 2010, nimityksen rekisteröimisestä aitojen perinteisten tuotteiden rekisteriin (Ovčí salašnícky údený syr (APT)) (EUVL L 273, 19.10.2010, s. 5).
   
      (3)  EUVL C 388, 21.10.2016, s. 10.